મલાડ (વેસ્ટ)ના માલવણીના ગેટ-નંબર ૬ પાસેના ન્યુ કલેક્ટર કમ્પાઉન્ડના રૂમ-નંબર ૯૨માં રહેતા એક જ પરિવારનાં ૫૦ વર્ષનાં બબલી શૉ અને તેમની દીકરીનાં બે સંતાનો ૧૩ વર્ષનો આર્યન શેખ અને ૧૦ વર્ષની શામિયાની ગુરુવારે છરીના ઘા મારીને હત્યા કરવામાં આવી હતી. આ ઘટનાને ૨૪ કલાક વીતી ગયા છતાં પોલીસ હજી આરોપીઓને શોધી રહી છે. પોલીસને આ વિસ્તારમાં લગાડવામાં આવેલા CCTV કૅમેરાના ફુટેજમાં આ મર્ડરકેસમાં ત્રણ જણ સામેલ હોવાનું દેખાઈ આવ્યું છે.